স্টাফ রিপোর্টার ॥ আজমিরীগঞ্জে পুকুর থেকে এক ব্যবসায়ীর লাশ উদ্ধার করেছে পুলিশ। নিহত ব্যবসায়ী হচ্ছেন-কিশোরগঞ্জের ইটনা উপজেলার ভাটি রাজিবপুর গ্রামের নান্টু দেব নাথ (৪৫)। তিনি আজমিরীগঞ্জ বাজারের দয়াল হার্ডওয়্যার এন্ড মেশিনারী ব্যবসা প্রতিষ্ঠানের মালিক ছিলেন। পুলিশ ও প্রত্যক্ষদর্শী সূত্রে জানা গেছে-রবিবার রাতে ব্যবসায়ী নান্টু দেব নাথ নিখোঁজ হন। বহু খোজাখুজির পর গতকাল সোমবার সকাল ১১টার দিকে তার দোকানের পিছনে অবস্থিত পুকুর থেকে তার লাশ উদ্ধার করা হয়। এ সময় লাশের গলায় প্রায় ৪০ কেজি ওজনের লোহার রড বাধা ছিল। লাশের শরীরের বিভিন্ন স্থানে আঘাতের চিহ্ন রয়েছে। পুলিশের ধারণা দুর্বৃত্তরা তাকে হত্যা করে লাশ পুকুরে ফেলে রাখে। লাশটি যাতে ভেসে না উঠতে পারে সেজন্য শরীরে লোহার রড বেধে লাশটি ডুবিয়ে রাখে ঘাতকরা। নান্টু ...